امریکا قوشمه ایالتلری دولت باشلیغی جو بایدن نینگ افغانستاندن جیقیش ریجه سی نینگ عین شکلده دوام ایته جگی بیلدیریلدی.
نیویورک تایمز گزیته سی یوقاری سویه لی بیر ییتکچی گه تیانتیریب بیرگن خبرده آق اوی نینگ افغانستاندن چیقیش ریجه سیگه اوزگریش یوز بیرمه گن لیگی معلوم قیلیندی.
طالبان گروهی نینگ اولکه ده گی سرعتلی ایلگریلب باریشی گه قرشی قنداغ بیر آدیم آته جگی مراک ایتیلگن واشنگتن نینگ چیقیش ریجه سی نینگ عین شکلده دوام ایته جگینی قید ایترکن مذکور ییتکچی نینگ قندوز شهریده گی حادثه لرنی یقیندن تعقیب ایتگن لیگی بیلدیریلماقده.
ییتکچیلر طالبان گه قره ته فقط محدود هوا هجومی اویوشتیریلگن لیگی بیراق بوندن تشقری کینگ – کولملی بیر آدیم آتیلیشی نینگ کوتیلمه گن لیگینی افاده ایتدی.
گزیته گه بیانات بیرگن بیر ییتکچی افغانستانده 650 اطرافیده امریکالیک حربی نینگ قالگن لیگینی و چیقیش ریجه سی نینگ انیقلنگن شکلده دوام ایتیب تورگن لیگینی افاده ایتدی.
افغانستان حکومتی کوچلری نینگ طالبانگه قرشی کنترولینی قولدن بیرگن ولایت سانی شمال – شرقده جایلشگن تخار ولایتی نینگ مرکزی تالقان بیلن 5 گه ییتدی.
طالبان گروهی افغانستان توپراقلری نینگ 80 فایزینی قولگه کیریتیب آلگن لیگینی ادعا ایتماقده.
وقت وقتی بیلن حربی اوچاقلر آرقه لی افغانستان حربیلریگه یاردم بیریب تورگن امریکا قوشمه ایالتلری حربیلری نینگ فعالیتلری جاری آی نینگ سونگگیده اداغگه ییتیب باره دی.
بیرلشگن ملتلر تشکیلاتی بیلدیریشیچه طالبان گروهی نینگ هجوملری و توقنه شوولرده سونگگی بیر آیده 1 مینگدن آرتیق تینچ اهالی حیاتینی یوقاتگن.
افغانستان مستقل انسان حقلری کینگشی می آیی نینگ باشیدن آگست آییگچه 1 میلیون اطرافیده تینچ اهالی نینگ اوی – جاییدن بدرغه بولگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
